ПРАВИЛО ЗА ЧИТАЊЕ АКАТИСТА И КАНОНА

Акатист је молитва која се обавезно узноси стојећи. Акатист има 12 делова од којих сваки садржи кондак, који се завршава узгласом „Алилуја“, и ирмос са групом стихова, тј. херитизама или радосних поздрава који почињу речима „Радуј се“. Последња, 25. строфа, представља молитвено обраћање ономе ко се слави и чита се три пута. 

Канон  је химна која садржи 9 Песама од којих се друга скоро увек изоставља (осим током Великог Поста, тј. у Великом Канону Светог Андреја Критског). Свака Песма почиње ирмосом и има неколико тропара одвојених заједничким (истим) стиховима. Завршава се катавасијом. 
 
Читање Акатиста и Канона у дому одвојено је од јутарњег и вечерњег молитвеног правила и врши се на следећи начин.


МОЛИТВЕ ПРЕ ЧИТАЊА АКАТИСТА ИЛИ КАНОНА

Након што се прекрстимо изговоримо:
У име Оца и Сина и Светога Духа. Амин.

Додајемо седам молитви које се називају Седмопоклони почетак, а изговарају се уз појасне или земне поклоне.
Боже, буди милостив мени грешном. (поклон)
Боже, очисти ме грешног и помилуј ме. (поклон)
Створитељу мој, Господе, помилуј ме. (поклон)
Безброј пута сагреших, Господе, помилуј ме. (поклон)
Владичице моја, Пресвета Богородице, спаси ме грешног. (поклон)
Свети Анђеле, Чувару мој, од сваког зла сачувај ме. (поклон)
Свети (име Светитеља којег славимо као крсну славу), моли Бога за мене грешног. (поклон)

Потом: Молитвама Светих Отаца наших, Господе Исусе Христе, Боже наш, помилуј нас. Амин.

Слава Теби, Боже наш, слава Теби.

Царе Небески, Утешитељу, Душе Истине, Који си свуда и све испуњаваш; ризницо добара и даваоче живота, дођи и усели се у нас, и очисти нас од сваке нечистоте, и спаси, Благи, душе наше.

Свети Боже, Свети Крепки, Свети Бесмртни, помилуј нас. (чита се трипут, са крсним знамењем и појасним поклоном)

Слава Оцу и Сину и Светоме Духу, и сада и увек и у векове векова. Амин.

Пресвета Тројице, помилуј нас; Господе, очисти грехе наше; Владико, опрости безакоња наша; Свети, посети и исцели немоћи наше, имена Твога ради.

Господе, помилуј! (трипут)

Слава Оцу и Сину и Светоме Духу, и сада и увек и у векове векова. Амин.

Оче наш, Који си на небесима, да се свети име Твоје, да дође Царство Твоје, да буде воља Твоја, и на земљи као на небу; хлеб наш насушни дај нам данас, и опрости нам дугове наше, као што и ми опраштамо дужницима својим; и не уведи нас у искушење, но избави нас од злога.

Господе, помилуј! (12 пута)

Слава Оцу и Сину и Светоме Духу, и сада и увек и у векове векова. Амин.

Ходите, поклонимо се Цару нашем Богу! (поклон)
Ходите, поклонимо се и припаднимо Христу, Цару нашем Богу! (поклон)
Ходите, поклонимо се и припаднимо самоме Христу, Цару и Богу нашем! (поклон)

Псалм 50.
Помилуј ме, Боже, по великој милости Својој и по обилном милосрђу Свом очисти безакоње моје. Опери ме добро од безакоња мога, и од греха мога очисти ме. Јер безакоње своје ја знам, и грех је мој стално преда мном. Теби јединоме сагреших, и зло пред Тобом учиних, а Ти си праведан у речима Својим и чист у суду Своме. Гле, у безакоњима се зачех, и у гресима роди ме мати моја. Гле, истину љубиш, и јављаш ми непознатости и тајне свемудрости Своје. Покропи ме исопом, и очистићу се; умиј ме, и бићу бељи од снега. Дај ми да слушам радост и весеље, да се прену кости потрвене. Одврати лице Своје од грехова мојих, и сва безакоња моја очисти. Срце чисто сагради у мени, Боже, и Дух прав обнови у мени. Не одгурни ме од лица Твога, и Духа Твога Светога не одузми од мене. Дај ми радост спасења Твога, и духом владалачким учврсти ме. Научићу безаконике путевима Твојим, и безбожници ће се обратити к Теби. Избави ме од крви, Боже, Боже спасења мога; обрадоваће се језик мој правди Твојој. Господе, отвори уста моја, и она ће казивати славу Твоју. Јер да си хтео жртве, ја бих Ти принео; за жртве паљенице не мариш. Жртва је Богу дух скрушен; срце скрушено и смерно Бог неће одбацити. По доброти Својој, Господе, чини добро Сиону, и нека се подигну зидови јерусалимски. Онда ће Ти бити миле жртве правде, приноси и жртве паљенице; тада ће метати на жртвеник Твој теоце.



Символ Вере
Верујем у једнога Бога Оца, Сведржитеља, Творца неба и земље и свега видљивог и невидљивог.
И у једнога Господа Исуса Христа, Сина Божијег, Јединородног, од Оца рођеног пре свих векова; Светлост од Светлости, Бога истинитог од Бога истинитог; рођеног, не створеног, једносуштног Оцу, кроз Кога је све постало;
Који је ради нас људи и ради нашега спасења сишао с небеса, и оваплотио се од Духа Светога и Марије Дјеве, и постао човек;
И Који је распет за нас у време Понтија Пилата, и страдао и био погребен;
И Који је васкрсао у трећи дан, по Писму;
И Који се вазнео на небеса и седи са десне стране Оца;
И Који ће опет доћи са славом, да суди живима и мртвима, Његовом царству неће бити краја.
И у Духа Светога, Господа, Животворног, Који од Оца исходи, Који се са Оцем и Сином заједно поштује и заједно слави, Који је говорио кроз пророке.
У једну, свету, саборну и апостолску Цркву.
Исповедам једно крштење за опроштење грехова.
Чекам васкрсење мртвих.
И живот будућег века. Амин!


ЧИТАЊЕ АКАТИСТА ИЛИ КАНОНА

Затим се почиње са читањем изабраног Акатиста или Канона на следећи начин.
А) Ако се чита само један Акатист или Канон, прочита се у целости.
Б) Ако се чита више од једног Канона, прво се чита прва Песма првог Канона. Ако је стих пре последњег или претпоследњег тропара Слава… И сада…, мења се на следећи начин. Уместо „Слава…“ користи се стих Канона, а уместо „И сада…“ користи се „Пресвета Богородице, спаси нас“ (овај други стоји пре Богородичног, тј. тропара Мати Божијој). 
Затим се чита прва Песма другог Канона, почевши од стиха (чита се само ирмос првог Канона), итд. Слава… и сада… користе се као стихови само пре последња два тропара (или последњег тропара) последњег Канона који се чита.
Затим се чита трећа Песма првог Канона почевши од ирмоса, итд. После треће Песме: Господи, помилуј (трипут), Слава… и сада… Сједален(и). Када има више од једног Канона, кондаци другог и осталих Канона читају се пре Сједаленâ. Слава… и сада… се чита пре последњег Сједалена (или последња два), а не после Господи, помилуј као што је горе случај. Затим се читају четврта, пета и шеста Песма. После шесте Песме: Господи, помилуј (трипут), Слава… и сада… Кондак првог Канона. Затим се читају седма, осма и девета Песма.
В) Уколико се Акатист чита заједно са Каноном, онда се чита после шесте Песме Канона. Сви кондаци из Канона се читају после треће Песме Канона у овом случају. 

Ако се читају друге молитве (на пример пре спавања) завршава се овако после девете Песме: 

Достојно је ваистину Блаженом звати Тебе Богородицу, увек Блажену и Пренепорочну и Матер Бога нашега. Часнију од херувима и славнију неупоредиво од серафима, Тебе што Бога Реч непорочно роди, сушту Богородицу величамо.

Свети Боже, Свети Крепки, Свети Бесмртни, помилуј нас. (чита се трипут, са крсним знамењем и појасним поклоном)

Слава Оцу и Сину и Светоме Духу, и сада и увек и у векове векова. Амин.

Пресвета Тројице, помилуј нас; Господе, очисти грехе наше; Владико, опрости безакоња наша; Свети, посети и исцели немоћи наше, имена Твога ради.

Господе, помилуј! (трипут)

Слава Оцу и Сину и Светоме Духу, и сада и увек и у векове векова. Амин.

Оче наш, Који си на небесима, да се свети име Твоје, да дође Царство Твоје, да буде воља Твоја, и на земљи као на небу; хлеб наш насушни дај нам данас, и опрости нам дугове наше, као што и ми опраштамо дужницима својим; и не уведи нас у искушење, но избави нас од злога.

Помилуј нас, Господе, помилуј нас… и остатак молитви пре спавања.


Ако се пак не читају друге молитве завршава се овако:

Достојно је ваистину Блаженом звати Тебе Богородицу, увек Блажену и Пренепорочну и Матер Бога нашега. Часнију од херувима и славнију неупоредиво од серафима, Тебе што Бога Реч непорочно роди, сушту Богородицу величамо.


МОЛИТВЕ НАКОН ЧИТАЊА АКАТИСТА ИЛИ КАНОНА

Свети Боже, Свети Крепки, Свети Бесмртни, помилуј нас. (чита се трипут, са крсним знамењем и појасним поклоном)

Слава Оцу и Сину и Светоме Духу, и сада и увек и у векове векова. Амин.

Пресвета Тројице, помилуј нас; Господе, очисти грехе наше; Владико, опрости безакоња наша; Свети, посети и исцели немоћи наше, имена Твога ради.

Господе, помилуј! (трипут)

Слава Оцу и Сину и Светоме Духу, и сада и увек и у векове векова. Амин.

Оче наш, Који си на небесима, да се свети име Твоје, да дође Царство Твоје, да буде воља Твоја, и на земљи као на небу; хлеб наш насушни дај нам данас, и опрости нам дугове наше, као што и ми опраштамо дужницима својим; и не уведи нас у искушење, но избави нас од злога.

Господе, помилуј! (трипут)

Слава Оцу и Сину и Светоме Духу, и сада и увек и у векове векова. Амин.

Часнију од херувима и славнију неупоредиво од серафима, Тебе што Бога Реч непорочно роди, сушту Богородицу величамо.

Слава Оцу и Сину и Светоме Духу, и сада и увек и у векове векова. Амин.

Отпуст: Молитвама Светих Отаца наших, Господе Исусе Христе, Боже наш, помилуј нас. Амин.

По завршетку потребно је учинити исте поклоне као и на почетку:
Боже, буди милостив мени грешном. (поклон)
Боже, очисти ме грешног и помилуј ме. (поклон)
Створитељу мој, Господе, помилуј ме. (поклон)
Безброј пута сагреших, Господе, помилуј ме. (поклон)
Владичице моја, Пресвета Богородице, спаси ме грешног. (поклон)
Свети Анђеле, Чувару мој, од сваког зла сачувај ме. (поклон)
Свети (име Светитеља којег славимо као крсну славу), моли Бога за мене грешног. (поклон)

